Crosby Gaige

Roscoe Conkling Crosby GAIGE (naskiĝinta la  en Skunk Hollow en Nov-Jorkio, mortinta la  en Novjorko) estis usona dramaturgo, eldonisto kaj gastronomo.

 Vivo 
Studis li ĉe la Universitato Kolumbio. Mallonge deĵoris li kiel ĵurnalisto ĉe New York Times; poste laboris li kun la dramaturgino Elisabetha Marbury kaj la reĝisoroj Arch Selwyn kaj Edgar Selwyn. Kun ili enscenigis li la historion Within the Law (1912; verkis ĝin Bayard Veiller). Poste Gaige mem publikigis la komediojn The Butter and Egg Man (1925), Little Accident (1928) kaj Accent on Youth (1934).

Estris li eldonejon novjorkan inter la jaroj 1927 kaj 1929. Li i.a. prizorgis la eldonon de verkoj de James Joyce, Liam O'Flaherty (The Fairy Goose, 1927), Virginia Woolf (Orlando, 1928), Joseph Conrad (The Sisters), William Butler Yeats (The Winding Stair, 1929). Sekve li havis kun la kompaniano James Henderson privatan presejon nome Watch Hill Press en sia landa vilao Watch Hill Farm en Peekskill. Ilustrantoj estis Frederick Warde, Bruce Rogers kaj aliaj.

Dum trio da jaroj li skribis po unu artikolon por monato pri gastronomiaj temoj por la periodaĵo "Country Life". Li verkis libron pri kokteloj Cocktail Guide and Ladies' Companion kies unua eldono estis en 1941 (kun multaj represoj). Krome menciindas liaj membiografiaj komentoj Footlights and highlights (1948) kaj libro kun belegaj kontribuaĵoj de fakuloj Dining with my friends (1949). Al tiu ĉi kontribuis James Beard, Charles Browne, George Gustav Heye, George Mardikian, Samuel Eliot Morison, Charles Morton, Jane Nickerson, Fulton Oursler, Haydn Pearson, Mario Pei, June Plattpri Platt kp.: "Platt du jour", Madame Prunier, Ann Serannepri Seranne kp.: "Ann Seranne – A Recipe for Greatness" kaj New York Times, André Simon, Philip Wagnerpri Wagner kp.: Washington Post, Wein.plus, Penguin Random House, Cady Wells, Grover Whalen, Morrison Woodpri Wood kp.: "A half century of the culinary arts in Chicago" ĉe Chicago history (printempo 1972); eble kaj Craig Claiborne, "De gustibus" ĉe New York Times (26.1.1976), Elena Zelayeta.

Arkivon kun aĵoj de li prizorgas la honorinda Societo Grolier.

 Verkoj 
 1939: New York World's Fair cookbook skanite
 1941: Cocktail guide and ladies' companion. — antaŭparolo de Lucius Beebe, Cocktail guide and ladies' companion. Kvina eldono en Novjorko: Fireside Press, 1945; pri tiu ĉi eldono
 1942(?): The standard cocktail guide. — Tria eldono en Novjorko: M. Barrows, 1944 teksto de la 3-a eldono
 1948: Footlights and highlightspri la libro
 1949: Dining with my friends; adventures with epicures skanite

 Literaturo 
 "Gaige, Crosby" in Gerald Martin Bordman, The Oxford Companion to American Theatre (Novi Eboraci, 1992) p. 280 skanite
 Lise Jaillant, "Flowers for the living: Crosby Gaige and modernist limited editions" ĉe L. Jaillant, eld., Publishing Modernist Fiction and Poetry (Edinburgi: Edinburgh University Press, 2019) chapitro 8
 Simon Loxley, "Frederic Warde, Crosby Gaige, and the Watch Hill Press" ĉe Printing History vol. 4 (2008) pp. 39-48
 Simon Loxley, Printer's Devil: The Life and Work of Frederic Warde. 2009; reimpressum Bostoniae: David R. Godine, 2013. ISBN 978-1-56792-367-4 libra recenzo
 John G. Peters, Alexander Pettit, "Conrad Remembered: Richard Curle Meets S. N. Behrman and Crosby Gaige" ĉe The Conradian vol. 40 (2015) pp. 114-119 JSTOR

 Eksteraj ligiloj 

 "Crosby Gaige and Watch Hill Press collection, 1921-1949" ĉe Archive Grid


 Notoj 

Kategorio:Dramaturgoj
Kategorio:Usonaj eldonistoj
Kategorio:Gastronomio
Kategorio:Usonaj verkistoj
Kategorio:Usonaj ĵurnalistoj